༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
༄༅། །བདུན་པ། ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷ་དགུང་ལོ་
དོན་བདུན་ནས་དགུང་ལོ་གོ་གསུམ་བར་གྱི་
རྟོགས་པ་བརྗོད་པའི་རིམ་པ་
བཞུགས་སོ། །
རྟ་བདུན་བདག་པོའི་མདངས་ལྡན་བྱུ་རུའི་རྡུལ། །
འབུམ་བརྩེགས་རི་དབང་དཔལ་འཕྲོག་ལྷུན་ཆགས་སྐུ། །
རྣམ་འདྲེན་སྟོབས་བཅུའི་དབང་ཕྱུག་ཚེ་སྦྱིན་ལྷས། །
དགེ་ལེགས་ཤིས་པ་རྒྱ་མཚོས་དུས་ཀུན་སྐྱོངས། །
ཧོར་ཟླ་ལྔ་པའི་ཚེས་ལྔའི་ཉིན་མཛོད་དགེ་སྟོད་ཀྱི་ཕྱོགས་སུ་བསྐྱོད་དེ། ལམ་བར་
དུ་སུ་རུག་གོང་མའི་སྟེང་དུ་བསྡད་སྐབས། རྒྱ་རྒུར་པ་རྣམས་ལ་འདོད་ཆོས་བསྔོ་
སྨོན་སོགས་ཀྱིས་རེ་བ་བསྐངས། རྒྱ་རྒུར་སྒྲུབ་སྡེ་སྤྱིའི་རིམ་གྲོར་འཇིགས་བྱེད་ཞི་
བའི་སྦྱིན་སྲེག་དང་། བླ་མའི་རྣལ་འབྱོར་དགའ་ལྡན་ལྷ་བརྒྱ་མ་སོགས་ཀྱི་ལུང་།
བསྔོ་སྨོན་ཤིས་བརྗོད་སོགས་བྱས། ཚེས་བཅོ་ལྔའི་ཉིན་སྒར་བཏེག བཅུ་བདུན་
གྱི་སྔ་དྲོའི་ཆར་མཛོད་དགེ་བཞག་སྡོམ་དཔོན་ཚང་གི་སྟེང་དུ་སྒར་བཏབ། བཅུ་
དགུའི་ཉིན་ནས་བཟུང་ཉིན་བཅུ་གཅིག་གི་རིང་མཛོད་པའི་ཕ་ཡུལ་གྱི་དཔོན་་་་་་་
ཁག་རྣམས་དང་གཞན་བཞག་སྡོམ་པའི་སྡེ་འབངས་རང་རང་
ངང་གི་འདོད་མོས་་་་་་
250

ཤཱཀྱའི་དགེ་སློང་སུ་མ་ཏི་དྷཱ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་བདུན་པ།
ལྟར་ཀུན་རིག་རྣམ་པར་སྣང་མཛད་ཀྱི་དབང་། འཇིགས་བྱེད་ཞི་རྒྱས་ཀྱི་སྦྱིན་
སྲེག ལྷག་ལྷ་འགའ་ཞིག་གི་རྗེས་གནང་དང་ལུང་སོགས་སོ་སོའི་འདོད་ཆོས་ཀྱིས་
རེ་བ་ཚུལ་བཞིན་དུ་བསྐངས་པའི་ཡོན་དངུལ། རྟ་ནོར། སྣམ་ཕྲུག་སོགས་ཀྱི་
འབུལ་ནོད་ཁྱོན་བསྡོམས་དངུལ་སྲང་བརྒྱ་དང་རྟ་ནོར་སུམ་བརྒྱ་བཅས་བྱིན།
ཟླ་བ་དྲུག་པའི་ཚེས་གཉིས་ཀྱི་ཉིན། གྲུབ་པའི་དབང་ཕྱུག་རོང་པོ་ལྗགས་ནག་
པའི་སྐྱེས་ཕྲེང་ཀིརྟི་མཆོག་སྤྲུལ་རིན་པོ་ཆེའི་སུ་རུག་པ་རྣམས་ལ་ཀུན་རིག་གི་་་་་་
ཚེས་ལྔའི་ཉིན་
དབང་ ་སོགས་བྱས་པར་དངུལ་རྟ་ནོར་སོགས་མང་དུ་སྟེར།
མཛོད་དགེ་གླིང་བའི་དཔོན་དབང་རྒྱལ་དང་བསོད་ནམས་སེངྒེ་སོགས་དཔོན་སྡེ་
འབངས་དང་བཅས་པར་སོ་སོའི་འདོད་པ་དང་མཐུན་པའི་འདོད་ཆོས་རྒྱ་ཆེར་་་
བྱས།
སྐབས་ཤིག་གླིང་བའི་དཔོན་ཚང་བླ་མ་བསོད་ནམས་སེངྒེས་རི་བོང་
དགོན་པར་ཕྱིན་ཏེ་བླ་མ་ཁོ་རང་དང་ སྐྱབས་མགོན་པཎ་ཆེན་མཆོག་གི་སྐུ་
ཚབ་དཀའ་ཆེན་བློ་བཟང་སྙན་གྲགས། མཛོད་པའི་ཚ་བོ་བཞག་སྡོམ་བླ་མ་དར་
རྒྱས་རྒྱ་མཚོ་སོགས་གཞི་བྱེས་ཀྱི་སེར་སྐྱ་མང་པོར་རྗེ་བཙུན་སྒྲོལ་དཀར་ཡིད་
བཞིན་འཁོར་ལོའི་རྗེས་གནང་སྐྱབས་མགོན་པཎ་ཆེན་བློ་བཟང་དཔལ་ལྡན་ཡེ་་་་་
ཤེས་ནས་བརྒྱུད་པའི་ཕྱག་ལེན་ལྟར་རྒྱས་པར་ཕུལ། འདི་ནས་མཛོད་དགེ་ཨ་
འབྲུག་བུ་རྒྱུད་ཀྱི་དཔོན་འགྱུར་མེད་རྡོ་རྗེའི་འབོད་མི་བྱུང་བར་ཕྱིན་ཏེ་སྡེ
འབངས་དང་བཅས་པར་ཀུན་རིག་གི་དབང་སོགས་ཀྱི་འདོད་ཆོས་ཀྱིས་སོ་སོའི་་་་
རེ་བ་བསྐངས། གཞན་ཡང་འདི་སྐབས་པྲ་སྒིས་སྟོད་སྨད། སོག་རི་སོགས་ལའང་
ཆོས་སྦྱིན་རྒྱ་ཆེར་བགྱིས་པའི་ཡོན་དངུལ་སྲང་ཉིས་བརྒྱ། སྣམ་ཕྲུག ཟམ་སོ། རྟ་
ནོར་ཕོན་ཆེ་བ་བྱིན་བྱུང༌། ཚེས་བཅོ་ལྔའི་ཉིན་སྒར་བཏེག་སྟེ་མཛོད་དགེ་བྱམས་
251

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མེའི་ ་དགའ་ལྡན་རྣམ་རྒྱལ་གླིང་དུ་ཕྱིན་སྐབས་བླ་གྲྭ་ཚང་མར་བླ་མའི་རྣལ་འབྱོར་
དགའ་ལྡན་ལྷ་བརྒྱ་མའི་ཁྲིད། འོད་དཔག་མེད་ལ་བརྟེན་པའི་འཕོ་ཁྲིད་སོགས་
བྱས། འདི་སྐབས་དགོན་པའི་ཉེ་སྐོར་གྱི་ཆུ་མིག་ཁར་ཞག་གཉིས་ཙམ་བསྡད།
དེའི་ཚེ་ཁོ་བོའི་སློབ་མ་སང་ཚང་མཚམས་པ་བློ་བཟང་ཆོས་འཛིན་འཕགས་
མཆོག་སྤྱན་རས་གཟིགས་ཀྱི་སྨྱུང་བར་གནས་པའི་ཆོ་ག་ཆུང་ངུའི་དུས་ནས་་
བཟུང་མ་ཆག་པར་བྱས་པ་བདེ་དྲོད་ལ་བརྟེན་པའི་ཏིང་ངེ་འཛིན་བརྟན་པོ་ཡོད་
དམ་སྙམ་པ་དེ་ཡང་མཇལ་བར་འོངས་ཏེ་ཉིན་མཚན་གཉིས་ཀར་སྒར་མཐར་
བསྐོར་བ་དང་བརྐྱངས་ཕྱག་སྤེལ་མར་བྱས་ཤིང་།
སྐྱབས་འཇུག་ཞུ་བ་སོགས་
བྱས་པར་འཕྲལ་ཡུན་འདོད་དོན་འགྲུབ་པའི་ལན་ཀྱང་སྨྲས། ཉེར་གསུམ་གྱི་
ཉིན་ཁོ་བོས་བདག་གིར་བྱས་པའི་ཐང་སྐོར་དགོན་པ་བཀྲ་ཤིས་ཐེག་ཆེན་གླིང་དུ་
ཆེན་པོས་བཏབ་པར་ཀུན་རིག་གི་དབང་དང་། འཇིགས་བྱེད་ཀྱི་སྒོ་ནས་ཆོས་
འབྱོར། ལམ་བར་དུ་སློབ་བུ་ཁུ་ཞང་བླ་མ་ངག་དབང་ཆོས་འཕེལ་ནད་ཚབས་
རྒྱལ་ལ་བརྟེན་པའི་ཟོར་འཕེན་བྱས་པར་དེའི་དགོང་མོ་ནས་བཟུང་ཕན་བསྐྱེད་་་
ཆེ་ཙམ་བྱུང༌། ཕྱི་ཉིན་དགོན་པར་འོང་བའི་སྐབས་ཡང་བསྐྱར་རིམ་གྲོ་བྱས་པས།
ནད་དེ་གཞི་མེད་སངས་དྲག་ཏུ་སོང༌། ཁོས་ཀྱང་རྭ་སྒྲེང་ཁྲི་ཆེན་རིན་པོ་ཆེའི་
གསུང་འབུམ་པོད་གཉིས་དང༌། དགེ་བའི་བཤེས་གཉེན་བློ་བཟང་ཐུགས་རྗེས་
མཛད་པའི་ཀུན་གཞིའི་དཀའ་འགྲེལ་སོགས་བྱིན། ཚེས་ཉེར་བདུན་གྱི་ཉིན།
ཕྱོགས་བཞི་དཔོན་པོ་དཀོན་མཆོག་རྒྱལ་མཚན་གྱིས་བསྐུལ་བ་ལྟར། སྐུལ་བ་པོ་
ཉིད་དང་དགོན་པའི་རྒན་གཞོན་ཚང་མར་བླ་མ་མཆོད་པའི་ཆོ་ག་བདེ་སྟོང་
དབྱེར་མེད་མའི་ཁྲིད་ཡོངས་འཛིན་པཎྚི་ཏ་ཡེ་ཤེས་རྒྱལ་མཚན་པས་མཛད་པའི་་་
252

ཤཱཀྱའི་དགེ་སློང་སུ་མ་ཏི་དྷུ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་བདུན་པ།
ཁྲིད་ཡིག་གི་སྟེང་ནས་རྒྱས་པར་ཕུལ། སྐབས་འདིར་ཝ་ཤུལ་དཔོན་རྒྱལ་མཚན་
ནས་འོང་དགོས་ཚུལ་མོལ་བ་ལྟར། རྨ་ཆུ་ཕར་ཁར་ཐོན་ཏེ་རྨད་ཤུལ་སོགས་སྡེ་
འབངས་འགའ་ཞིག་ལ་ཀུན་རིག་རྣམ་པར་སྣང་མཛད་ཀྱི་དབང་ཆེན་སོགས་་
ཀྱིས་རེ་བ་བསྐངས། ཝ་ཤུལ་རྒྱལ་མཚན་གྱིས་རྒྱལ་བའི་བཀའ་འགྱུར་རོ་ཅོག་གི་
གླེགས་བམ་བརྒྱ་རྩ་བརྒྱད་གསར་དུ་སྤྱན་དྲངས་འདུག་པར་རབ་གནས་དང་
ཀུན་རིག་དབང་ཆེན་བསྔོ་སྨོན་ཤིས་བརྗོད་སོགས་བྱས། འདི་སྐབས་རྭ་རྒྱའི་
དགོན་པ་ནས་ཁོ་བོའི་སློབ་མ་སྐྱབས་མགོན་རྒྱལ་བའི་ཡང་སྤྲུལ་དུ་གྲགས་པ་
བསྟན་འཛིན་ཆོས་འཕེལ་རྒྱ་མཚོ་ཕྱོགས་འདིར་ཕེབས་འདུག་པར་ཁོང་གི་སྒར་
ཐོག་ཏུ་འོང་དགོས་ཚུལ་བྱུང་བ་ལྟར་ཕྱིན་ཏེ་དཀར་དམར་གྱི་སྤྲོ་སྟོན་ཐོག་ཆོས་་་་
སྲིད་ཀྱི་གླེང་མོལ་རྒྱུན་མི་ཐུང་ཙམ་བྱས། གཞན་ཡང་ཝ་ཤུལ་སྡེ་འབངས་སོ་སོའི་
འདོད་པ་ལྟར་གང་ལ་གང་དགོས་ཀྱི་ཆོས་ལུང་མང་དུ་བགྱིས། སྐབས་འདིར་ཝ་
ཤུལ་ཚེ་དབང་དོན་གྲུབ་ཀྱི་སྡེ་ཤོག་ཏུ་འགྲོ་བའི་ལམ་བར་དུ། སྐྱབས་མགོན་རྒྱལ་
བའི་མཆོག་སྤྲུལ་རིན་པོ་ཆེ་ངག་དབང་བློ་བཟང་འཇམ་དཔལ་བསྟན་འཛིན་་
ཚུལ་ཁྲིམས་རྒྱ་མཚོའི་མཚན་ཉིད་ཞབས་ཞུ་རྒྱལ་མཁན་པོ་བློ་བཟང་བསྟན་
འཛིན་ནོར་བུ་བླ་གྲྭ་རྣམས་མཇལ་བར་ཕེབས་སྐབས་ཕར་ཕྱིན་གྱི་དཀའ་གནས་་་
ལས་བརྩམས་པའི་དྲི་བ་ཁ་ཤས་བྱས་པར་ཁོང་ཡང་སྐུ་ཡོན་ཆེ་བར་འདུག་པས་་་་
སྤྲོ་ཉམས་ཆེ་བ་བྱུང་། སྐབས་འདིར་སྟག་སྙོན་བླ་མ་དཔལ་ལྡན་སེངྒེ་སྔར་དམ་
སེལ་མེད་པའི་སློབ་མ་ཡིན་གཤིས་འདི་སྐབས་ཀྱང་མཇལ་བར་འོང་། བཀའ་
གདམས་ཕ་ཆོས་བུ་ཆོས་གཉིས་ཀྱི་གླེགས་བམ་ཡང་བྱིན་ཏེ་སྐྱབས་འཇུག་མོ་་་་་་
བར་འདོད་དོན་འགྲུབ་པའི་ལན་ཀྱང་བྱས། སྐབས་ཤིག་སེར་བྱེས་པའི་ལྷ་
253

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
རམས་པ་ཡེ་ཤེས་བསྟན་འཛིན་བླ་གྲྭ་རྣམས་མཇལ་བར་ལན་གཉིས་ཙམ་ཕེབས་་་
སྐབས་ཀྱང་། གཞུང་ཆེན་མོ་དག་གི་དཀའ་གནས་ལས་བརྩམས་ཏེ་དྲི་བ་ཁ་ཤས་
བྱས་པར་གང་ཅིའི་སྐུ་ཡོན་ཆེ་ངེས་སུ་འདུག ཚུར་ལམ་འཚམས་རིང་སྡེ་སྤྱིར་
ཀུན་རིག་དབང་ཆེན་དང་། འཇིགས་བྱེད་སྦྱིན་སྲེག་སོགས་བྱས། དགའ་ལྡན་
ཤར་རྩེ་མཁན་པོ་དགེ་བཤེས་ཆོས་གྲགས་ཀྱི་མི་རྩ་ཚེ་རིང་དོན་གྲུབ་ཀྱིས་བསྙེན་་་་
བཀུར་རྒྱ་ཆེར་བྱས་པའི་ཐོག་མཆོག་སྤྲུལ་བློ་བཟང་བསྟན་པའི་ཉི་མ་སྐུ་ཚབ་་་
དགའ་ལྡན་གྲྭ་རིགས་བློ་བཟང་ཐོགས་མེད་ཀྱིས་གཙོས་སེར་སྐྱ་མང་ཙམ་ལ་ཕྱག་་
རྡོར་གཏུམ་པོ་ཁྱུང་ལྔའི་རྗེས་གནང་སོགས་བྱས། འདི་སྐབས་ཀྱང་ཝ་ཤུལ་
འཚམས་རིང་སྡེ་ཤོག་ནས་དངུལ་སྲང་བཞི་བརྒྱ། གོས་དར། སྣམ་ཕྲུག ཟམ་སོ།
ཞོན་ཕེར་ངེས་ཀྱི་རྟ་ཆེན་འགའ་དང་བཅས་ཁྱོན་བསྡོམས་རྟ་ནོར་ཉིས་བརྒྱ་ལྷག་་
ཙམ་བྱིན། དེ་ནས་རྨ་ཆུར་གྲུ་ལས་ཐོན་ཏེ་བཀྲ་ཤིས་ཐེག་ཆེན་གླིང་དུ་འབྱོར།
འདི་སྐབས་འབྲས་སྒོ་མང་གྲྭ་ཚང་གི་ལྷ་རམས་པ་ཁྲིམས་ཆོས་མཛད་སྔར་ཁོ་བོ་་་་་
ལ་རྗེ་བཙུན་སྒྲོལ་དཀར་གྱི་རྗེས་གནང་སོགས་ཆོས་བཀའ་ཁ་ཤས་གསན་ཅིང་
བདག་ལ་དད་མོས་ཆེ་བ་བཅས་འབྲེལ་ཤིན་ཏུ་ཆེ་ཞིང༌། ཞི་བར་གཤེགས་སྐབས་
ཀྱང་དྲེའུ་སྤུས་ལེགས་ཤིག་བསྔོ་རྟེན་དུ་ཅིས་ཀྱང་སྟེར་དགོས་ཞེས་ཞལ་ཚེམས་་་་་་་
གནང་བ་ལྟར་ཁོང་གི་སྐུ་ཚབ་དམུ་དགེ་བླ་མས་ལྷ་དར་དང་བཅས་ཏེ་བྱིན་བྱུང༌།
ཟླ་བ་བརྒྱད་པའི་ཚེས་གསུམ་གྱི་ཉིན་བྱམས་མེ་དགོན་གོང་འོག་གཉིས་དང་
གཞན་ཡང་ཕྱོགས་སོ་སོ་ནས་འོང་བའི་བསྒྲུབ་བྱ་ཉི་ཤུ་བསྙེན་པར་རྫོགས།
དཔོན་དབང་རྒྱལ་སོགས་ཐང་སྐོར་སྡེ་ཤོག་གི་ཆེ་ཕྲ་དུ་མ་དང༌། སྒ་བ་རྐང་སྐོར།
ཁ་གྱ། བུམ་སྐོར། བྱམས་མེ་སྟོད་སྨད་ཚང་མར་མདོ་སྔགས་ཀྱི་ཆོས་ལུང་སོ་སོའི་
254

ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་བདུན་པ།
འདོད་མོས་ལྟར་བྱས་པའི་ཡོན་དངུལ། རྟ་ནོར། གོས་དར། སྣམ་ཕྲུག་སོགས་
ཧོར་ཟླ་དགུ་བའི་ཚེས་གཅིག་གི་ཉིན་སང་ཚང་བླ་མ་རྣམ་
ཕོན་ཆེ་བ་བྱུང་།
གཉིས། དཔོན་ཚང་བླ་མ་ལྷུན་འགྲུབ་བསྟན་འཛིན། ཁྲི་བ་འཇམ་དབྱངས་དགེ་
ལེགས། ཁུ་ཞང་བླ་མ་ངག་དབང་ཆོས་འཕེལ། ཁྲོམ་ཐོག་སྤྲུལ་སྐུ། སོག་ཚང་སྤྲུལ་
སྐུ་བློ་བཟང་བསྟན་འཛིན། བླུའི་བླ་མ་ལྷུན་འགྲུབ་རྒྱ་མཚོ། སོག་ཚང་དཔོན་པོ།
དགའ་ལྡན་ཤར་རྩེའི་གྲྭ་རིགས་ཚུལ་ཁྲིམས་དར་རྒྱས་སོགས་དང་། གཞན་ཡང་
ཕྱོགས་འདུས་ཀྱི་སེར་སྐྱ་ཕོན་ཆེ་བར་སྒྲོལ་དཀར། མི་འཁྲུགས་པ། འཇིགས་བྱེད་
སྔགས་བཏུའི་རྗེས་གནང་། འཕོ་ཁྲིད། གསེར་ཞུན་མའི་སྐབས་སུ་སྦྱར་ཆོག་པའི་
སྤྱི་བཏབ་དང་། སང་ཚང་མཚམས་པ་བློ་བཟང་ཆོས་འཛིན་གྱིས་མགུར་མ་ཞི
དགོས་ཞེས་བསྐུལ་བ་ལྟར་ཁོ་བོས་གསར་བསྒྲིགས་བྱས་པ་གཉིས་ཀྱི་ལུང་བཅས་་་
ཕུལ། འདི་ཀར་བསྡད་རིང་དད་ལྡན་སོ་སོའི་འདོད་མོས་ལྟར་ལྷག་ལྷ་མང་པོར་
བརྟེན་པའི་བླ་མའི་རྣལ་འབྱོར་ལེའུ་ཚན་བཅུ་གསུམ། གོང་སྨོས་ཀྱི་གསེར་ཞུན་
མའི་སྤྱི་བཏབ། ཆོས་སྐྱོང་སོ་སོའི་འཕྲིན་བཅོལ་སོགས་མང་ཙམ་བཀོད། དགའ་
ལྡན་གྲྭ་རིགས་ལྷ་བྲིས་པ་སངས་རྒྱས་བཟང་པོ་ལ་ཡི་དམ་གྱི་བྲིས་སྐུ། སྒྲོལ་དཀར་
ཡིད་བཞིན་འཁོར་ལོའི་ཉིན་ཐང་སོགས་འབྲིར་བཅུག་པར་ཞི་དྲག་གི་རྣམ་་་་་་་་་
འགྱུར་ཤིན་ཏུ་དངོས་གཙང་ཞིང༌། ཁོ་བོ་ཅག་ཚུལ་ཐོན་སྐབས་ཀྱང་ཁོ་རང་གིས་
ཁྱོད་ཉིད་མ་འོངས་པ་ན་གང་དུ་མངོན་པར་རྫོགས་པར་སངས་རྒྱས་པའི་ཚེ་་་་་་་་
གསང་བ་ཀུན་འཛིན་པའི་སྲས་ཀྱི་ཐུ་བོར་གྱུར་ཏེ་བི་ཤྭ་ཀརྨ་ལྟ་བུའི་བྲིས་འབུར་་་
གྱི་བཟོ་རིགས་སོགས་རིག་གནས་མཐའ་དག་ལ་མཁས་པར་འགྱུར་བ་དང༌
འཕྲལ་ཡུན་ཀུན་ཏུ་དགེ་བའི་སྐྱབས་འཇུག་དགོས་ཟེར་བར་དེ་ལྟར་ཡོང་ཁུལ་་་་་་
255

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གྱིས་སྨོན་འདུན་བྱས།
ཚེས་དགུའི་ཉིན་སྒར་བཏེག་སྟེ་ལམ་སྐབས་སུ་མཛོད་
དགེ་གླིང་བའི་དཔོན་རིགས་དགེ་སློང་བློ་བཟང་བསྟན་འཛིན་ལ་ཀུན་རིག་གི་་་
དབང་བསྐུར། ཚེས་བཅུ་གཉིས་ཀྱི་ཉིན་མཛོད་དགེ་བཞག་སྡོམ་དཔོན་ཚང་སྟེང་
དུ་འབྱོར། འདི་སྐབས་གཙང་བཀྲ་ཤིས་ལྷུན་པོའི་དགོན་ལག་ཁང་གསར་བཤད་
སྒྲུབ་ནོར་བུའི་གླིང་དུ་འོང་དགོས་ཚུལ་བྱུང་བ་ལྟར་ཕྱིན་ཏེ་ཚོགས་ཡོངས་ལ་་་
དགའ་ལྡན་ལྷ་བརྒྱ་མའི་ཁྲིད།
འདུ་ཁང་གཉིས་ལ་རབ་གནས་བྱས་པའི་ཡོན་
འབུལ་དངོས་གཙང་བགྱིས།
དགེ་སློང་འཕྲིན་ལས་ཀྱི་ཤག་ཏུ་ལམ་གྱི་གཙོ་བོ་
རྣམ་གསུམ་གྱི་ལུང་བྱས། སྐྱབས་མགོན་པཎ་ཆེན་གྱི་སྐུ་ཚབ་དཀའ་ཆེན་རྒན་པ་
སྙུན་གཞི་དྲག་པོས་བཏབ་པར་རྐྱེན་སེལ་གྲུབ་རྒྱལ་མའི་ཚེ་དབང་། ཆ་གསུམ་
བསྔོ་བ་སོགས་བྱས། བཅུ་བདུན་གྱི་ཉིན་སྒར་བཏེག་སྐབས་གཙོའི་དགའ་ལྡན་
ཆོས་གླིང་གི་བསུ་བ་དང་། བསམ་ཚའི་རྟ་བསུ་འབྱོར་ཉིན་བསམ་ཚའི་ས་ཆར་
སྒར་བཏབ། ཉིན་གསུམ་གྱི་རིང་བསམ་ཚ་མཛོད་ཚང་གི་སྡེ་འབངས་སོ་སོའི་
འདོད་མོས་དང་མཐུན་པར་ཆོས་སྦྱིན་བྱས་པའི་ཡོན།
ཟམ་སོ་རྟ་ནོར་སོགས་
མང་ཙམ་སྟེར་བྱུང༌། ཚུར་ལམ་ཞག་ལྔ་ཐོག་ནས་གཙོའི་དགོན་པར་འབྱོར། ལོ་
འདིར་མཛོད་དགེ་སྟོད་ཀྱི་ཕྱོགས་ནས་དངུལ་སྲང་བརྒྱད་བརྒྱ། རྟ་ནོར་སྟོང་
དང་བཞི་བརྒྱ་ཙམ་བྱུང༌། ཧོར་ཟླ་བཅུ་པའི་ནང་འབྲས་སྒོ་མང་མཁན་པོ་ངག་
དབང་དགེ་ལེགས་ཀྱི་མཆོག་སྤྲུལ་སྐལ་བཟང་དགེ་ལེགས་རྒྱ་མཚོ་འདི་ཀར་
མཇལ་བར་ཕེབས་སྐབས་བླ་བྲང་ཆེན་མོ་ནས་དཀར་དམར་སྤྲོ་སྟོན་བཟབས།
ཁོང་ནས་ཀྱང་ལྷ་དར་གོས་ཆེན་ཡུག་གཉིས། སྣམ་ཕྲུག རྒྱ་ཊཾ་ཁྲོན་འགའ་དང་
256

ཤཱཀྱའི་དགེ་སློང་སུ་མ་ཏི་དྷུ་ཛ་སིདྷའི་རྟོགས་བརྗོད་ཉིན་མོའི་འོད་ཀྱི་རིམ་པ་བ